Потенцијални понуђач „Полет“ д.о.о из Ужица, у поступку ЈН бр. 9/2019 – реконструкција зграде Центра за социјални рад Ужице- наручиоца Центар за социјални рад Ужице, поставио је следећа **питања:**

1. Зашто је рок померен за још један месец иако је могао бити померен за 7 дана (предвиђено је минимално 8 дана пре отварања понуде у отвореном поступку чл. 63 Закона о јавним набавкама имајући у виду чл. 9 Закона? (цитиран чл. 9)
2. Како су понуђачи средства обезбеђења узели пре објављивања измене, да ли ће се важност банкарских гаранција рачунати од датума заказивања првог отварања понуда а не од измењеног датума отварања понуда?
3. Зашто је наручилац урадио измену конкурсне документације када је додао само прилог шеме столарије што се води као прилог а не измена конкурсне документације јер је цела конкурсна документација остала иста а то урадио 3 дана пред отварање а имао је рок од 22 дана да постави шему столарије?

**Одговори наручиоца:**

1. Наручилац је поступио у складу са одредбом чл. 63, став 5 ЗЈН када је продужио рок за подношење понуда. Овим померањем није нарушено начело ефикасности и економичности, будући да се поступак ове јавне набавке спроводи на начин прописан овим законом, те да се трошкови везани за спровођење поступка и реализацију набавке не увећавају.
2. Наручилац ће прихватити банкарске гаранције потенцијалних понуђача које су добијене пре измене КД. Наиме, конкурсном документацијом је тражена само једна банкарска гаранција, и то са роком важења од 120 дана од дана отварања понуда.
3. Измена конкурсне документације се односи на тачку 7.3 , а допуна конкурсне документације на додату шему столарије, као што је и објављено на Порталу Управе за ЈН.